Letovice

Letovice sú mesto v Česku v okrese Blansko v Juhomoravskom kraji. 1. januára 2012 tu žilo 6 781 obyvateľov, z toho 3 327 mužov a 3 454 žien, pričom priemerný vek v meste bol 41,9 roka (muži 40,1 roka, ženy 43,5 roka). Mesto sa nachádza  severne od Blanska na sútoku riek Svitavy a Křetinky a prechádza ním dôležitá cestná a železničná komunikácia. Ide o medzinárodnú cestu E461 a železničný koridor Brno-Česká Třebová.

 História 
Prvá písomná zmienka pochádza z roku 1145 (Lethowicz).V roku 1241 boli Letovice vyplienené tatarským vojskom. V roku 1424 husiti dobyli hrad a vypálili celé mesto. V 15. storočí tu vznikol staročeský preklad cestopisu Marca Pola - Milion.

 Pamiatky 

 Kostol sv.Prokopa 
Pôvodne gotický kostol bol postavený v rokoch 1370 – 1380, v minulosti bol však prestavovaný a jeho súčasné vnútorné vybavenie ako aj výzdoba sú prevažne z obdobia baroka.

 Kláštor milosrdných bratov 
Letovický kláštor bol postavený medzi rokmi 1751 – 1784. Kláštorný kostol je zasvätený sv. Václavovi. Barokový kostol a kláštor sú chránené ako kultúrna pamiatka. V súčasnosti slúži areál ako nemocničné zariadnie v ktorom funguje liečebňa dlhodobo chorých  – Nemocnica Letovice.

 Zámok Letovice 
Prvá písomná zmienka o letovickom hrade je z roku 1360, kedy sa majiteľmi hradu a panstva stali páni z Letovic a Ronova. Posledným majiteľom zámku bola od roku 1820 až do roku 1945 rodina Kálnoky. V povojnovom období došlo k zoštátneniu. Po roku 1989 rodina Kálnoky žiadala vrátenie zámku v rámci reštitúcii. V roku 2000 bol v tom čase už zdevastovaný zámok vrátený reštituentom späť.

 Partnerské mestá 
   Kirchlinteln, Nemecko
    Chelmno, Polsko
    Stari Grad, Chorvatsko
    Slepčany, Slovensko

 Referencie 

 Pozri aj 
 Zoznam miest v Česku
 Zoznam obcí v Česku

 Iné projekty 

 Externé odkazy 
 Oficiálna stránka mesta 

Kategória:Mestá v Česku
Kategória:Obce okresu Blansko